પત્રકાર મોહરસિંહ મીના જણાવે છે કે શનિવારે રાજસ્થાન-હરિયાણા સરહદ પર શાહજહાંપુરમાં તેમણે આ જાહેરાત કરી હતી, જ્યાં પ્રદર્શનકારી ખેડૂત 14 દિવસથી ધરણાં પર બેઠા છે.

મધ્યપ્રદેશની શિવરાજ સરકારની કૅબિનેટની ધર્માંતરણવિરોધી બિલને મંજૂરી

મધ્યપ્રદેશ સરકારની કૅબિનેટે ધર્માંતરણવિરોધી બિલને મંજૂરી આપી દીધી છે. મધ્યપ્રદેશમાં ગૃહમંત્રી નરોત્તમ મિશ્રએ જણાવ્યું કે શિવરાજ સરકારની કૅબિનેટમાં ધ્વનિમતથી આ બિલ પાસ થયું છે અને આ બાદ આ બિલ વિધાનસભામાં રજૂ કરાશે.

આ બિલનો ઉદ્દેશ પરાણે કરાતાં ધર્માંતરણને રોકવાનો જણાવવામાં આવ્યો છે.

નરોત્તમ મિશ્રએ ટ્વીટ કર્યું, "કોઈ પણ વ્યક્તિ બીજી વ્યક્તિને પ્રલોભન, ધમકી, બળ, દુષ્પ્રભાવ, વિવાહના નામે કે અન્ય કોઈ કપટપૂર્ણ રીતે પ્રત્યક્ષ અથવા પરોક્ષ ધર્મપરિવર્તન કે ધર્મપરિવર્તનનો પ્રયાસ નહીં કરી શકે. કોઈ પણ વ્યક્તિ ધર્મપરિવર્તન કરવા માટે ષડ્યંત્ર નહીં કરી શકે."

તેમણે તે પછીના ટ્વીટમાં લખ્યું કે ધર્મ છુપાવીને (આને તેમણે લવજેહાદ કહ્યો છે), કાયદાનું ઉલ્લંઘન કરવાના ગુનામાં ત્રણ વર્ષથી દસ વર્ષ સુધીની જેલની સજા અને 50 હજાર રૂપિયાનો દંડ થઈ શકે છે.

આ સિવાય સામૂહિક એટલે કે બે કે બે કરતાં વધુ લોકોનો ધર્મપરિવર્તનનો પ્રયાસ કરવા અંગે પાંચથી દસ વર્ષ સુધીની કેદ અને એક લાખ રૂપિયાની સજા નિર્ધારિત કરાઈ છે.

નરોત્તમ મિશ્રએ જણાવ્યું કે આ બિલ વિધાનસભામાં પાસ થઈ ગયા બાદ 1968વાળો ધર્મ સ્વાતંત્ર્યનો કાયદો ખતમ થઈ જશે.

મધ્ય પ્રદેશના ગૃહમંત્રીએ કહ્યું, "ધર્માંતરણ માટે થનારાં લગ્ન પર રોક લગાવવા માટે પ્રસ્તાવિત #ધર્મસ્વાતંત્ર્યઅધિનિયમને કઠોર બનાવવાની સાથે એવી કેટલીક જોગવાઈ કરાઈ છે, જે દેશના કોઈ પણ રાજ્યમાં હજુ સુધી નથી."

ગુજરાતમાં કોરોનાએ નોકરીની નવી તકો સર્જી? 

પ્રતીકાત્મક તસવીર

'ફાયનાન્સિયલ એક્સપ્રેસ'ના એક અહેવાલ પ્રમાણે ગુજરાતમાં IT અને IT ઇનેબલ્ડ સર્વિસના યુનિટોનો વેપાર વધવાને કારણે રાજ્યમાં રોજગારીની નવી તકો સર્જાઈ રહી છે. 

ગુજરાતની ઘણી IT કંપનીઓ જે પહેલાં સંપૂર્ણપણે માત્ર વિદેશી વેપાર પર આધારિત હતી, તેને હવે કોરોનાના કારણે સર્જાયેલી નવી પરિસ્થિતિને કારણે સ્થાનિક ગ્રાહકો મળવા લાગ્યા છે. 

કોરોનાને કારણે સર્જાયેલી પરિસ્થિતિને કારણે મોટા ભાગના ઉદ્યોગોનું ડિજિટાઇઝેશ થવાને કારણે  IT સંબંધિત વિવિધ સેવાઓની જરૂરિયાત પડવા લાગી છે.

'નાસકૉમ ફાઉન્ડેશન'ના ડાયરેક્ટર જૈમિન શાહે અખબાર સાથેની વાતચીતમાં કહ્યું કે, "ગુજરાતના મોટા ભાગના... \n\nમને ઉપરના લેખ માટે સારું શીર્ષક આપો.
ખેડૂત આંદોલન : મોદી સરકારથી છેડો ફાડવાની વધુ એક પાર્ટીની ઘોષણા - BBC TOP NEWS